
Na temelju članka 43. Statuta Dobrovoljnog vatrogasnog društva Sveta Nedelja, Skupština Društva na sjednici održanoj  dana 13.03.2026. godine donijela je

P O S L O V N I K

O RADU SKUPŠTINE DOBROVOLJNOG VATROGASNOG DRUŠTVA
I. OPĆE ODREDBE

Članak 1. 


Ovim Poslovnikom uređuje se način rada i odlučivanja na sjednicama Skupštine 
            Dobrovoljnog vatrogasnog društva  Sveta Nedelja, prava i dužnosti članova 
            Skupštine, odlučivanje te druga pitanja od važnosti za rad Skupštine.

Odredbe ovog Poslovnika moraju biti u skladu sa odredbama Statuta 
            Dobrovoljnog vatrogasnog društva Sveta Nedelja.


Odredbe ovog Poslovnika obvezuju sve članove Skupštine, kao i osobe koje su 
            nazočne na sjednicama Skupštine.
Članak 2.

Skupština zasjeda, raspravlja i odlučuje na sjednici.

Skupštinu sačinjavaju operativni, izvršni, pričuvni i članovi veterani.

Skupštinu sačinjavaju i počasni članovi ali samo iz redova matičnog Društva.

Sjednici nazočni predstavnici tijela lokalne uprave i samouprave, udruga, tvrtki, 
            stranaka te drugih organizacija i institucija mogu sudjelovati u raspravama bez prava 
            odlučivanja.

II. PRAVA I DUŽNOSTI ČLANOVA

Članak 3.

Član Skupštine ima pravo i dužnost: 

· sudjelovati na sjednicama Skupštine, na njima raspravljati i glasovati, podnositi  prijedloge i postavljati pitanja,
· birati i biti biran u tijela Društva,
· pridonositi konstruktivnom i učinkovitom radu Skupštine.
III. NAČIN RADA SKUPŠTINE

Članak 4.


   Sjednicu Skupštine otvara predsjednik i predlaže radna tijela Skupštine:

· voditeljstvo Skupštine (predsjedavajući i 4 člana)

· zapisničara

· dva ovjerovitelja zapisnika

· verifikacijsko povjerenstvo (tri člana)

Članak 5.

            Nakon izbora radnih tijela predsjedavajući Skupštine predlaže dnevni red sjednice 
            Skupštine.

Sjednicom Skupštine rukovodi voditeljstvo.

            Predsjednik Društva ili izabrani predsjedavajući iz redova članova Društva je  
            predsjedavajući Skupštine. U slučaju da predsjednik nije nazočan, sjednicu otvara 
            zamjenik predsjednika.
Članak 6.

Prije početka sjednice članovi Skupštine upisuju se u popis nazočnih koji vodi 
            verifikacijsko povjerenstvo. Na temelju upisanih članova i dostavljenih punomoći 
            predsjednik verifikacijskog povjerenstva, utvrđuje kvorum na sjednici. 

Verifikacijsko povjerenstvo podnosi izvješće Skupštini o broju nazočnih članova.

Ako je sjednici Skupštine nazočna natpolovična većina članova Skupštine, 
            predsjedavajući proglašava da Skupština može donositi pravovaljane odluke. 
Ukoliko sjednici Skupštine nije nazočna natpolovična većina članova, predložit će se 
            odlaganje sjednice Skupštine.

Slijedeća sjednica Skupštine sazvat će se najkasnije u roku od 30 dana od datuma 
            odgođene sjednice Skupštine.

Članak 7.

Članovi Skupštine, te ostali nazočni na sjednici Skupštine, koji žele sudjelovati u 
            raspravi prijavljuju se voditeljstvu.


Ukoliko se po pojedinoj točki dnevnog reda javi više sudjelovatelja, voditeljstvo 
            Skupštine može raspravu vremenski ograničiti.

IV. ODLUČIVANJE NA SKUPŠTINI

Članak 8.

Skupština može pravovaljano odlučivati ako joj prisustvuje natpolovična većina 
            članova.


Pravovaljane odluke donose se natpolovičnom većinom glasova prisutnih članova.


Statut te njegove izmjene i dopune donose se natpolovičnom većinom članova 
            Skupštine.

Članak 9.


Odluke se donose javnim glasovanjem, osim u slučajevima predviđenim Statutom, te 
            ukoliko se članovi Skupštine ne opredijele da se o pojedinim pitanjima glasuje tajno.

Odluka o tajnom glasovanju donosi se javnim glasovanjem.

Članak 10.

Predsjedavajući sjednice Skupštine, na temelju provedene rasprave, predlaže 
            zaključke i odluke na usvajanje.

Članak 11.
Sjednica Skupštine može se prekinuti, kada za dalji rad nema potreban broj nazočnih 
            članova. 

Sjednica Skupštine može se prekinuti u slučaju kada se zbog duljine trajanja u istome 
            danu ne može zaključiti ili kako bi se pribavila dodatna dokumentacija za pojedine 
            točke utvrđenog dnevnog reda. Prekinuta sjednica Skupštine mora se nastaviti 
            najkasnije sedam (7) dana od dana prekida. 

Ako se prekinuta sjednica Skupštine ne nastavi u roku iz stavka 3. ovoga članka, 
            sazvat će se nova sjednica, a sve odluke koje su na toj sjednici donesene u skladu sa 
            ovim Poslovnikom i Statutom smatraju se pravovaljanim. 

Članak 12.
Red na sjednici Skupštine osigurava predsjedavajući Skupštine. 

Govornik može govoriti samo o temi o kojoj se raspravlja i prema utvrđenom 
            dnevnom redu. Ako se govornik udalji od teme dnevnog reda, predsjedavajući će ga 
            opomenuti da se drži dnevnog reda. Ako se govornik i nakon drugog poziva ne drži 
            teme dnevnog reda, predsjedavajući će mu oduzeti riječ i pravo za daljnje 
            sudjelovanje u raspravi o toj temi dnevnog reda. 

Za povredu reda na sjednici mogu se izreći mjere:

· opomenu 
· opomenu s oduzimanjem riječi

· udaljenje sa sjednice 

Predsjedavajući zaključuje raspravu kada utvrdi da nema više prijavljenih govornika.
V. IZBOR, IMENOVANJA I OPOZIV

Članak 13.

Biranje, imenovanje i opoziv dužnosnika (predsjednik, zapovjednik) odnosno članova 
          upravljačkih tijela (Upravni odbor, Zapovjedništvo) utvrđenih Statutom Društva, 
          provodi se javnim glasovanjem.

Ukoliko se za pojedinu dužnost kandidiralo više članova, odnosno ako se za 
          upravljačka tijela kandidiralo više članova od broja predviđenog statutom izbor se 
          provodi tajnim glasovanjem.

Članak 14.

Prijedlog kandidata za pojedine dužnosti i članove upravljačkih tijela Društva podnosi 
          kandidacijsko povjerenstvo.

Dopune kandidacijske liste može predložiti svaki član Skupštine. Za uvrštenje na 
          kandidacijsku listu potrebno je da dopune podrži najmanje 1/3 nazočnih članova 
          Skupštine.

Kandidacijske liste sastavljaju se abecednim redom, po prezimenu.

VI. STRUČNI I ADMINISTRATIVNI POSLOVI

Članak 15.

Na sjednici Skupštine vodi se zapisnik, koji treba sadržavati:

· datum, mjesto i vrijeme održavanja sjednice

· tko je sazvao sjednicu

· imena nazočnih i odsutnih članova Skupštine  

· popis imena drugih gostiju prisutnih na sjednici

· imena članova radnih tijela Skupštine 

· predloženi i usvojeni dnevni red

· sažeti tijek sjednice po točkama dnevnog reda

· imena podnositelja izvješća i sudjelovatelja u raspravi s bitnim sadržajem izlaganja i bližim prikazom podnijetih prijedloga

· donijete odluke

· rezultat glasovanja o pojedinim pitanjima dnevnog reda

· datum i sat završetka sjednice Skupštine

Zapisnik potpisuje predsjedavajući, dva ovjerovitelja zapisnika i zapisničar u roku od
            30 dana od dana održane sjednice Skupštine. 

Zapisnik i donesene odluke trajno se čuvaju.
Sjednice Skupštine mogu se tonski snimati, ukoliko postoje uvjeti za to.
VII. PRIJELAZNE I ZAVRŠNE ODREDBE

Članak 16.


Autentično tumačenje odredaba ovoga Poslovnika daje Skupština.


Pitanja koja nisu uređena ovim Poslovnikom, Skupština može urediti svojom 
            posebnom odlukom.

Donesene odluke, zaključci i drugi akti, stupaju na snagu i primjenjuju se danom 
            donošenja, ako nije drugačije određeno.
Izmjene i dopune ovog Poslovnika vrše se na način predviđen za njegovo donošenje i 
            stupaju na snagu danom donošenja.
Članak 17.

Odredbe ovog Poslovnika u odgovarajućem sadržaju primjenjuju se na rad Upravnog 
         odbora i svih ostalih radnih tijela Skupštine.

Članak 18.


Ovaj Poslovnik stupa na snagu danom donošenja na Skupštini a primjenjuje se u 
            mandatnom razdoblju 2026.-2031.godine.

                                                     


       Predsjednik DVD-a Sveta Nedelja

         (Dario Marenić)
